
PËR PËRCAKTIMIN E MËNYRËS SË NDARJES SË KUOTAVE VJETORE TË IMPORTIT TË SUBSTANCAVE TË KONTROLLUARA
(Ndryshuar me udhëzimin nr. 2, datë 8.7.2020; nr. 4[footnoteRef:1], datë 16.12.2024) [1:  Udhëzimi nr. 4, datë 16.12.2024, në pikën 13 shprehet;
‘’ 13. Procedurat e aplikimit sipas udhëzimit të ministrit të Turizmit dhe Mjedisit nr. 1, datë 6.5.2019, “Për përcaktimin e mënyrës së ndarjes së kuotave vjetore të importit të substancave të kontrolluara”, të ndryshuar, nëpërmjet portalit unik qeveritar e-Albania, zbatohet në momentin që Sistemi i Integruar Mjedisor do të jetë funksional. Deri në funksionimin e tij, dorëzimi i kërkesës për pajisje kuote vjetore importi të substancave ozonholluese dhe dokumentacionit të përcaktuar në pikën 6, bëhet pranë ministrisë përgjegjëse për mjedisin.’’
] 

(i përditësuar)

Në mbështetje të pikës 4, të nenit 102, të Kushtetutës, të nenit 35 dhe nenit 70, të ligjit nr. 10431, datë 9.6.2011 “Për mbrojtjen e mjedisit”, i ndryshuar, dhe të pikës 1, të kreut VI, të Vendimit të Këshillit të Ministrave nr. 10, datë 9.1.2019 “Për miratimin e rregullave për prodhimin, importin, eksportin, hedhjen në treg dhe përdorimin e substancave ozonholluese, si dhe për importin, eksportin, hedhjen në treg dhe përdorimin e produkteve e të pajisjeve që përmbajnë këto substance”, 

UDHËZOJ:

1. Ndarja e kuotës vjetore për importin e substancave të kontrolluara të përfshira në aneksin C, të grupit I, të shtojcës 1, bashkëlidhur vendimit të Këshillit të Ministrave nr. 10, datë 9.1.2019, “Për miratimin e rregullave për prodhimin, importin, eksportin, hedhjen në treg dhe përdorimin e substancave ozonholluese, si dhe për importin, eksportin, hedhjen në treg dhe përdorimin e produkteve e të pajisjeve që përmbajnë këto substanca”, bëhet midis subjekteve të interesuara sipas viteve kalendarike përkatëse dhe Diagramit të Kuotave Vjetore të përcaktuar në shtojcën 4, të VKM-së nr. 10/2019.
2. Kuota vjetore e importit, e përcaktuar në shtojcën 4, të VKM-së nr. 10/2019, shpërndahet ndërmjet subjekteve të licencuara me kodin III.3, që aplikojnë nëpërmjet portalit unik qeveritar e-Albania”, duke mbajtur në konsideratë respektimin e rregullave për shmangien e monopolit. Në asnjë rast, kuota e plotë e importit nuk i lëshohet një subjekti të vetëm. 
3. Aplikimi për kuotë vjetore importi bëhet 1 (një) herë në vit nga subjektet e interesuara nëpërmjet portalit unik qeveritar e-Albania. Afati për kryerjen e aplikimeve fillon nga data 5 janar dhe përfundon në datën 5 shkurt të çdo viti kalendarik.
4. Kur në të njëjtën kohë në ministri aplikojnë më shumë se një subjekt, kuota vjetore e importit në dispozicion, kur është e mundur, shpërndahet në mënyrë të barabartë ose të përafërt midis subjekteve të interesuara. Në çdo rast, ndarja e kuotës shpërndahet dhe bazohet në një llogaritje të thjeshtë matematikore që përfshin numrin e subjekteve që kanë aplikuar, çfarë sasie kanë kërkuar dhe sa është sasia në total e lejuar që mund të importohet për Shqipërinë për vitin në fjalë.
5. Kuota vjetore për importin e hidrokloroflorokarboneve (HCFC-ve) në territorin doganor të Republikës së Shqipërisë, edhe kur këto substanca gjenden në përzierje, bëhet sipas përcaktimeve të shtojcës 4, të VKM-së nr. 10, datë 9.1.2019, “Për miratimin e rregullave për prodhimin, importin, eksportin, hedhjen në treg dhe përdorimin e substancave ozonholluese, si dhe për importin, eksportin, hedhjen në treg dhe përdorimin e produkteve e të pajisjeve që përmbajnë këto substanca”.
6. Kërkesa për t’u pajisur me autorizim për çdo sasi që importojnë brenda kuotës vjetore për substancat ozonholluese bëhet nëpërmjet portalit unik qeveritar e-Albania dhe aplikuesi ngarkon dokumentet si më poshtë: 
a) formularin e plotësuar të njoftimit të importit të substancave të kontrolluara, sipas shtojcës 8, të VKM-së 10/2019;
b) vetëdeklarimin lidhur me përmbushjen e detyrimeve të raportimit sipas përcaktimeve të VKM-së nr. 10/2019.
6/1. Ministria është përgjegjëse për sigurimin e dokumentit të licencës “Për importin e substancave ozonholluese”, kodi III.3 dhe dokumentit të raportimit të dorëzuar pranë ministrisë dhe Njësisë Kombëtare të Ozonit.
7. Afati i shqyrtimit të dokumentacionit për dhënien e autorizimit është 10 (dhjetë) ditë pune nga data e marrjes së kërkesës. Ministria mund t’i kërkojë subjektit aplikues, nëpërmjet portalit unik qeveritar e-Albania, plotësim të dokumentacionit.
8. Subjekti duhet të paraqesë dokumentacionin plotësues brenda 5 (ditëve) punë nga data e marrjes së njoftimit. 
9. Ministria e Turizmit dhe Mjedisit brenda 5 (pesë) ditëve  punë, nga data e marrjes së kërkesës për autorizim për “Kuotë importi të substancave të kontrolluara”, e përcjell për mendim kërkesën pranë Njësisë Kombëtare të Ozonit (NJKO).
10. NJKO-ja, jep mendimin e saj me shkrim dhe e përcjell pranë ministrisë brenda 3 (tri) ditëve pune, nga dita e marrjes dijeni.
11. Drejtoria përgjegjëse e politikave në fushën e substancave ozonholluese, shqyrton aplikimin dhe mendimin e NJKO-së dhe harton aktin e miratimit/refuzimit të kërkesës brenda 10 (dhjetë) ditëve pune nga data e përfundimit të afatit të aplikimit.
Akti i miratimit/refuzimit gjenerohet elektronikisht me vule elektronike ose nënshkrim elektronik të Ministrisë përgjegjëse për mjedisin dhe postohet në llogarinë e aplikantit në portalin e-Albania”. 
12. Autorizimi për pajisje me kuotë importi të substancave ozonholluese është i vlefshëm nga data e miratimit të tij deri në datën 31 dhjetor të çdo viti kalendarik. Një kopje të autorizimit “Kuotë importi të substancave të kontrolluara”, Ministria ia përcjell Drejtorisë së Përgjithshme të Doganave.
13. Çdo subjekt importues brenda 3 muajve nga data e lëshimit të autorizimit për kuotën vjetore të importit duhet të njoftojë nëpërmjet portalit unik qeveritar e-Albania”, zyrtarisht, Ministrinë e Turizmit dhe Mjedisit, si dhe NJKO-ja për zbatimin ose jo të autorizimit të marrë. 
14. Mosnjoftimi sipas pikës 13, më sipër dhe mos raportimi sipas përcaktimeve të pikës 3, kreut XI të VKM-së nr. 10/2019, përbën shkak për refuzimin e kërkesave pasardhëse për kuotë importi të Substancave të Kontrolluara.  
15. Drejtoria përgjegjëse e Politikave në fushën e substancave ozonholluese, mban të dhënat në format elektronik lidhur me subjektet aplikues, autorizimet e kuotës së importit të lëshuara ose të refuzuara dhe çdo të dhënë tjetër lidhur me këtë proces.
16. Lista e subjekteve importues dhe miratimet përkatëse për importin e substancave të kontrolluara publikohen në faqen e internetit të ministrisë përgjegjëse për mjedisin.
17. Për zbatimin e këtij udhëzimi ngarkohet, Drejtoria përgjegjëse e Politikave në fushën e substancave ozonholluese.
Ky udhëzim hyn në fuqi pas botimit në Fletoren Zyrtare. 

MINISTËR I TURIZMIT DHE MJEDISIT
Blendi Klosi


     









Shtojca 1/a

[image: ]MINISTRIA E TURIZMIT DHE MJEDISIT
      MINISTRI     







Nr._____ prot.                                                                                           Tiranë, më ___.___.2019

AUTORIZIM PËR PAJISJE ME KUOTË IMPORTI TË SUBSTANCAVE OZONHOLLUESE

Në zbatim të vendimit të Këshillit të Ministrave nr. 10, datë 9.1.2019 “Për miratimin e rregullave për prodhimin, importin, eksportin, hedhjen në treg dhe përdorimin e substancave ozonholluese, si dhe për importin, eksportin, hedhjen në treg dhe përdorimin e produkteve e të pajisjeve që përmbajnë këto substance”, miratohet ky autorizim për pajisje me kuotë importi të substancave ozonholluese, me të dhënat si më poshtë:

1. Nr.autorizimit: .............
2. Të dhëna mbi personin fizik/juridik importues:

Emri i personit fizik/juridik që importon: ..........................
NIPT: ............................
Adresa (qyteti, rruga nr. etj.): ..................................................
Nr. telefoni : .........................  Fax ose e-mail: ..........................................
Emri i drejtuesit teknik: ....................................................

3. Të dhëna mbi substancën ozonholluese që importohet, ose që përmbahet në produktin që importohet:
Emri i substancës: .............................................. 
Kodi tarifor: ………………………...
Formula kimike ………………….., 
Simboli ………………..

4. Sasia në kilogramë e substancës ozonholluese që importohet: …………………..

5. Sasia në kilogramë e substancës ozonholluese që përmbahet në njësinë e produktit që importohet: 
Shënim: të sqarohet mënyra se si do të bëhet transporti i substancës ozonholluese, çfarë pajisjesh do përdoren dhe kapaciteti i tyre.  

6. Përshkrimi i qëllimit të përdorimit:
a) për mbrojtjen e jetës së njerëzve/bimëve/kafshëve etj.
b) për mbrojtjen kundër zjarrit
c) për sigurinë e transportit
d) për qëllim të kërkimeve shkencore
e) të tjera:..........................................

7. Të dhëna mbi shoqërinë tregtare nga e cila blihet substanca ozonholluese ose produkti që e përmban atë:
Emri i shoqërisë tregtare:. ……………………………………………
Adresa (shteti, qyteti, rruga, nr. etj.): ……………………………………………
Nr. telefoni:  ………………………
Fax ose e-mail: ………………………………………………..
8. Shteti nga importohet substanca ozonholluese ose produkti që e përmban atë: ………

9. Përdoruesi i fundit i substancës ozonholluese:
………………………………………………………………………………………………………………………………………………………………………………………………
10. Përdoruesi i fundit i produkteve që përmbajnë substanca ozonholluese
………………………………………………………………………………………………………………………………………………………………………………………………

11. Autorizimi për pajisje me kuotë importi të substancave ozonholluese është i vlefshëm nga data e miratimit të tij deri në datën 31 dhjetor të çdo viti kalendarik.

Nr._____ prot.                                                                                           Tiranë, më ___.___.2019

	

AKT REFUZIM PËR PAJISJE ME KUOTË IMPORTI TË SUBSTANCAVE OZONHOLLUESE

Në zbatim të vendimit të Këshillit të Ministrave nr. 10, datë 9.1.2019 “Për miratimin e rregullave për prodhimin, importin, eksportin, hedhjen në treg dhe përdorimin e substancave ozonholluese, si dhe për importin, eksportin, hedhjen në treg dhe përdorimin e produkteve e të pajisjeve që përmbajnë këto substance”, refuzohet pajisja me kuotë importi të substancave ozonholluese me të dhënat si më poshtë:

1. Nr. i refuzimit: ……….

2. Të dhëna mbi personin fizik/juridik që kërkon të importojë:
Emri i personit fizik/juridik që importon: ..........................
NIPT: ............................
Adresa (qyteti, rruga nr., etj.): ..................................................
Nr. telefoni : .........................  Fax ose e-mail: ..........................................
Emri i drejtuesit teknik : ....................................................

3. Të dhëna mbi substancën ozonholluese që kërkohet të importohet, ose që përmbahet në produktin që kërkohet të importohet:
Emri i substancës: .............................................. 
Kodi tarifor: ………………………...
Formula kimike ………………….., 
Simboli ………………..

4. Sasia në kilogramë e substancës ozonholluese që kërkohet të importohet: …………………..

5. Sasia në kilogramë e substancës ozonholluese që përmbahet në njësinë e produktit që kërkohet të importohet: 

Shënim: të sqarohet mënyra se si do të bëhet transportimi i substancës ozonholluese, çfarë pajisjesh do përdoren dhe kapaciteti i tyre.  

6. Përshkrimi i qëllimit të përdorimit:
a) për mbrojtjen e jetës së njerëzve/bimëve/kafshëve etj.
b) për mbrojtjen kundër zjarrit
c) për sigurinë e transportit
d) për qëllim të kërkimeve shkencore
e) të tjera:..........................................

7. Të dhëna mbi shoqërinë tregtare nga e cila parashikohej të blihej substanca ozonholluese ose produkti që e përmban atë:
Emri i shoqërisë tregtare:. ……………………………………………
Adresa (shteti, qyteti, rruga, nr. etj.): ……………………………………………
Nr. telefoni:  ………………………
Fax ose e-mail: ………………………………………………..

8. Shteti nga i cili do importohej substanca ozonholluese ose produkti që e përmban atë: …………………

9. Arsyet e refuzimit:
a) …………………
b) …………………                                                       
                                                            
                                                                                                                            MINISTËR
 EMËR MBIEMËR
(firma, vula)

